Document ID: /roh_data/filtered/fineweb-2-filterrobots_roh.jsonl.gz/55095

Ni Sylvia Bärtschi, la hoteliera da Tagn/Wiesen, ni l'econom Peder Plaz, oriund da Savognin n'èn vegnids elegids en la suprastanza da l'uniun Parc Ela. Per vegnir eligì dovri tenor statuts il gea da las vischnancas sco er dals commembers. Sylvia Bärtschi ha survegnì 227 vuschs ed il gea da Tavau, Peder Plaz ha gì il sustegn da 5 vischnancas e 161 vuschs.
Vacanza resta per il mument
Tenor Dieter Müller, il mainafatschenta dal parc da la natira Parc Ela, resta la vacanza. Sch'i vegn a dar ina radunanza extraordinaria d'elecziun ni sch'i vegn spetgà enfin la proxima radunanza la primavaira proxima è anc avert.